Blizna

Blizna () – kaimas Lenkijos šiaurės rytuose, Naujinės valsčiuje, Augustavo apskrityje, Palenkės vaivadijoje. Kaimas yra apie 5 km į pietryčius nuo Naujinės, 7 km į šiaurės rytus nuo Augustavo ir 88 km į šiaurę nuo vaivadijos centro Balstogės. Kaime yra Bliznos geležinkelio stotelė.

Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.

Pavadinimo kilmė

Tikėtina, kad kaimo vardas kilęs nuo šalia esančių Bliznos ežero ar Bliznos upės, kurių vardą galbūt galima sieti su lietuvių kalbos veiksmažodžiu blyžoti (upės pavadinime vietoje šaknies ž yra išlikęs jotvingių buvęs pribalsis z) – "gulėti paslikam" arba nuo veiksmažodžio blizgėti "atsispindėti saulei ramiame vandenyje". Priesaga n nurodo erdvėje nusidriekusį objektą - upę.Jotvingių krašto istorijos paveldo metraštis

Geležinkelis

Kaimas turi vienos platformos, vieno perono geležinkelio stotelę, per kurią eina Sokulkos-Suvalkų geležinkelio linija Nr. 40. Stotelė yra 74.789 šios linijos kilometre, nuo stotelės iki Ščepkų geležinkelio stotelės yra 7.565 km ir iki Augustavo Porto geležinkelio stotelės 5.387 km.

Šaltiniai

Kategorija:Naujinės valsčius